Uthi ke omunye umfundisi kwathi enoThingo emzini waseBuhleni lwase luthi kuyemfundisi namhlanje sengiyindoda uthi ke lMfundisi ngabe sengimbuza ubaba ukuthi kanti sonke lesi sikhathi ubaba ubengeyona yini indoda? Uthi ke lwamphendula uThingo lwathi bengiyiyo kepha bengingaphelele ngoba bengingenawo umuzi engiwakhile mina njengeNndoda yakwaShembe. Ngaleso sikhathi lwaluqeda ukwakha umuzi othe ukuba ngaphandle kwaseBuhleni lo muzi ubizwa ngokuthi kusePhalamende. Lwathi-ke mfundisi kulo muzi ngingena ngingagqokile ngisho imijiva yenkonzo. Ngifike kuwo ngenze izinto zomndeni wakithi. Uthi ke lwase luthi kepha lona akukona kithi futhi akuwona umuzi kababa Inyangayezulu kepha ungumuzi kaNkulunkulu waseKuphakameni. Mhgamanye amagama abantu abakwazi ukuthi akekho umuntu ongakhipha umuntu kubo. Labo abathi umuzi waseBuhleni ungumuzi wakubo kankosana uMduduzi banephutha futhi  naye uqobo ubhuti uMduduzi unephutha uma ethi lo muzi ngokayisemkhulu (Inyangayezulu).Yingakho uThingo lwabhala ukuthi Inkosi Imisebeyelanga iyohola leli bandla iseBuhleni okuyikomkhulu lebandla. Ubhuti Mduduzi akahambe aye kubo ePhalamende akekho ozomkhipha khona ngoba uyazikhohlisa kanye nalabo ahambisana  nabo. Akayeke ukwenza into azi kahle ukuthi iyisinengiso koyisemkhulu ngisho nakuyise uqobo.